Jumurda vald

Jumurda vald (läti keeles Jumurdas pagasts) on vald Lätis Madona piirkonnas. Vald piirneb sama piirkonna Ērgļi, Vestiena ja Liezēre vallaga ning Cēsise piirkonna Ineši ja Kaive vallaga.

Valla pindala on 131 km². 2016. aasta seisuga elas seal 288 inimest. Valla keskuseks on Jumurda küla, vallamaja asub aadressil Ezera iela 2. Vallavanem on Agita Opincāne.Ērgļu novads, vaadatud 3.07 2019

 Loodus 

Vald asub Vidzeme kõrgustikul. Seal asuvad mitmed selle kõrgustiku kõrgemad tipud: Bākūzis (272 m), Egļu kalns (267 m) ja Laktas kalns (250 m).Latvijas daba. 6. sējums. Rīga : Preses nams. 1998 Vallas voolavatest jõgedest tähtsaim on Ogre jõgi. Seal asub ka arvukalt järvi, nende seas Jumurda järv (177 ha), Pakšēni järv (41,6 ha), Sietnieki järv (Vestiena valla piiril, 26,5 ha), Vidus ezers (18 ha), Lācīši järv (13,9 ha), Kariete järv (4,5 ha), Preisītis (4,5 ha), Ilze järv (3,7 ha), Vienūzis (3,6 ha) ja Linezers (2,6 ha).

 Ajalugu 

Jumurda vald kuulus Ērgļi-Ogre kihelkonda. Agraarreformi ajal kuulus seal Jumurda mõisale 1145,9 hektarit maad, Jāņi mõisale (karjamõis Johannenhof) aga 54,6 hektarit maad.Latviešu konversācijas vārdnīca. VIII. sējums. Rīga : Anša Gulbja izdevniecība. 14 577-14578. sleja. Aastal 1935 oli Jumurda valla pindala 87 km² ja seal elas 792 inimest. Aastal 1936 liideti sellega likvideeritav Cirsti vald.

Aastal 1945 moodustati vallas Cirsti ja Jumurda külanõukogu, vald likvideeriti aastal 1949. Aastal 1954 liideti Jumurda külanõukoguga likvideeritav Cirsti külanõukogu. Aastal 1962 liideti külanõukogu Ērgļi alevi maaterritooriumiga, ent aastal 1967 loodi see taas. Aastal 1990 muudeti külanõukogu vallaks. Aastatel 2006–2021 kuulus vald Ērgļi piirkonda.

 Kaitstavad objektid 

Kultuurimälestistest on riikliku kaitse all Tjaki – Viesakase muinaskalmed ehk Kuradisüli, Vējava linnamägi,  Aizbetnese asulakoht, Dreimaņi muinaskalmed ehk Vene kalmistu ja hiiepaik Sīļi Näljakivi. Kohaliku kaitse all on vallas asuv kivist verstapost ja Kajēni talu elumaja. Regionaalse kaitse all on Aizbetnese muinaskalmed ehk Kalmeküngas või Majamägi jaCirsti keskaegne kants ehk Valvītes,

Looduskaitse all on Jumurda tamm, Jumurda saar ja Jumurda pärn. Lisaks on looduskaitse all veel viis nimetut põlispuud. Valda jääb 62 ha suurune Jumurda järve hoiuala, valla loodeossa osalt ka Palši soo hoiuala. Valla lõunaosa asub Vestiena kaitstaval maastikul.

 Asustus 

Aastal 2011 elas vallas 246 lätlast, 22 venelast, 1 valgevenelane, 1 ukrainlane, 2 poolakat ja 1 leedulane.Ethnic composition of Latvia 2011

Valla külad:

 Küla  Küla tüüp  Elanike arv Jumurda  ciems  71 (2025) Pulčēni  mazciems   2 (2002) Vējava  mazciems   38 (2007) Virdzes  mazciems   6 (2002)

Ülejäänud valla elanikud elasid külade koosseisu mitte kuuluvates taludes.

 Viited 

 Välislingid 

Kategooria:Läti vallad
Kategooria:Madona piirkond